9. การควบคุมภายใน

คณะกรรมการบริษัทมีหน้าที่บริหารจัดการเพื่อให้การทำธุรกรรมภายในและภายนอกกลุ่มธุรกิจทางการเงินเพื่อให้มีการดำเนินงานภายในกลุ่มให้มีความเสี่ยงอยู่ในระดับที่ยอมรับได้
มีการควบคุมภายในที่เพียงพอ
โดยบริษัทในกลุ่มธุรกิจทางการเงินได้รายงานการทำธุรกรรมภายในกลุ่มต่อคณะกรรมการบริษัท

บริษัทดำเนินธุรกิจภายใต้กรอบการควบคุมตามนโยบาย ระเบียบ และวิธีปฏิบัติที่เป็นลายลักษณ์อักษร
ซึ่งทำให้มั่นใจได้ว่าบริษัทสามารถบริหารงานได้ตามนโยบายที่กำหนด ตลอดจนกำหนดโครงสร้าง
หน้าที่ความรับผิดชอบของคณะกรรมการชุดต่าง ๆ เพื่อให้สามารถดำเนินงานตามวัตถุประสงค์

การรายงานผลการดำเนินงานของบริษัทในกลุ่มธุรกิจทางการเงินต่อคณะกรรมการบริษัทได้กระทำขึ้นอย่างสม่ำเสมอ
พร้อมกับการรายงานแนวโน้มการดำเนินการ การประมาณการ
และผลการดำเนินการเปรียบเทียบกับเป้าหมายและการดำเนินการในงวดปีบัญชีก่อนหน้านี้
โดยมีการติดตามความคืบหน้าอย่างใกล้ชิด
สำหรับข้อมูลทางการเงินของบริษัทได้จัดทำขึ้นตามนโยบายทางบัญชีที่เหมาะสมอย่างสม่ำเสมอ

คณะกรรมการตรวจสอบได้สอบทานงบการเงิน พิจารณาผลการปฏิบัติงานของผู้สอบบัญชีในปีที่ผ่านมา
และพิจารณาเสนอแต่งตั้งผู้สอบบัญชีและค่าตอบแทนผู้สอบบัญชี
นอกจากนี้ในการประชุมคณะกรรมการตรวจสอบได้เชิญผู้สอบบัญชีมานำเสนอประเด็นสำคัญที่ผู้สอบบัญชีเห็นว่าเกี่ยวข้องกับสภาวะแวดล้อมด้านการควบคุมภายในและงบการเงินของบริษัท

การดำเนินการของคณะกรรมการตรวจสอบครอบคลุมถึงการพิจารณาคุณสมบัติและความเหมาะสมของผู้ทำหน้าที่หัวหน้างานตรวจสอบ
ซึ่งพิจารณาโดยผ่านการกลั่นกรองความเห็นจากฝ่ายจัดการ และการแต่งตั้ง ถอดถอน และโยกย้าย
หัวหน้างานจะได้รับความเห็นชอบจากคณะกรรมการตรวจสอบ
ซึ่งได้ระบุไว้ในกฎบัตรของคณะกรรมการตรวจสอบ

ผู้สอบบัญชีของบริษัท คือบริษัท สำนักงาน เอินส์ท แอนด์ ยัง จำกัด ซึ่งเป็นผู้ตรวจสอบงบการเงินปี
2555 ได้เสนอรายงานผลการตรวจสอบงบการเงินแบบไม่มีเงื่อนไข

การดูแลการควบคุมภายใน

บริษัท แอล เอช ไฟแนนซ์เชียล กรุ๊ป จำกัด (มหาชน)
จัดตั้งขึ้นเพื่อเป็นบริษัทแม่ของกลุ่มธุรกิจทางการเงินและเป็นบริษัทแม่ของธนาคารแลนด์ แอนด์ เฮ้าส์
จำกัด (มหาชน)
ตามแผนการปรับโครงสร้างการถือหุ้นที่ได้รับความเห็นชอบจากธนาคารแห่งประเทศไทย
เนื่องจากบริษัทไม่ได้ทำธุรกิจของตนเอง ดังนั้น การดูแลด้านการควบคุมภายใน
บริษัทจึงมอบหมายให้ฝ่ายตรวจสอบ และสำนักกำกับธนาคาร ของธนาคารแลนด์ แอนด์ เฮ้าส์ จำกัด
(มหาชน) เป็นผู้ดูแลและรายงานการปฎิบัติงานที่เกี่ยวกับการควบคุมภายใน
ต่อคณะกรรมการตรวจสอบของบริษัทอย่างสม่ำเสมอ และมีนายวิเชียร อมรพูนชัย เลขานุการบริษัท
เป็นผู้ดูแลและประสานงานระหว่างบริษัทกับฝ่ายตรวจสอบ และสำนักกำกับธนาคาร
ของธนาคารแลนด์ แอนด์ เฮ้าส์ จำกัด (มหาชน)

-   ฝ่ายตรวจสอบ (Internal Audit)

มีหน้าที่ตรวจสอบและประเมินความเพียงพอของระบบควบคุมภายในของกลุ่มธุรกิจทางการเงิน
โดยตรวจสอบเกี่ยวกับการปฎิบัติตามหลักเกณฑ์ของทางการ อาทิเช่น
การจัดทำและนำส่งรายงานให้กับตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และธนาคารแห่งประเทศไทย เป็นต้น

-   สำนักกำกับธนาคาร (Compliance Unit)

มีหน้าที่กำกับดูแลการปฏิบัติงาน ให้เป็นไปตามกฎ ระเบียบ
ข้อบังคับของทางการที่เกี่ยวข้องกับการปฏิบัติงานของบริษัทในกลุ่มธุรกิจทางการเงิน
มีการวางระบบการกำกับการปฏิบัติงาน (Compliance) ให้เป็นไปตามมาตรฐานสากล
มีการสอบทานการปฏิบัติตามกฎเกณฑ์ (Control and Monitor)
และรายงานผลการกำกับและสอบทานต่อคณะกรรมการธนาคารผ่านคณะกรรมการตรวจสอบอย่างสม่ำเสมอ
พร้อมทั้งติดตามกฎ ระเบียบ ข้อบังคับของทางการที่มีการแก้ไข
และให้ความสำคัญในการกำกับดูแลกิจการที่ดี

งานในความรับผิดชอบของหัวหน้าผู้กำกับดูแลสายงานควบคุม ซึ่งประกอบด้วย

1.  งานด้านตรวจสอบ

2.  งานด้านตรวจสอบระบบสารสนเทศ

3.  งานด้านสอบทานการปฏิบัติตามกฎเกณฑ์ (Compliance)

4.  งานด้านสอบทานสินเชื่อ

5.  งานด้านสอบทานการปฏิบัติงานด้านสารสนเทศ

ประวัติหัวหน้าผู้กำกับดูแลสายงานควบคุม

ชื่อ-สกุล นางสาวชุติมา บุญมี

ตำแหน่ง ผู้ช่วยสายงานควบคุม

อายุ (ปี) 61

คุณวุฒิทางการศึกษา - พัฒนบริหารศาสตร์มหาบัณฑิต ทางรัฐประศาสนศาสตร์

สถาบันบัณฑิตพัฒนบริหารศาสตร์

-   การศึกษามหาบัณฑิต มหาวิทยาลัยศรีนครินทรวิโรฒ

ประวัติการฝึกอบรม - Leadership Program for Managers : CC Knowledge Base
Co.,Ltd.

-   Compliance Officer : คณะนิติศาสตร์ จุฬาลงกรณ์มหาวิทยาลัย

-   Certificate to Pacific Rim International Conference The Anti- Money
    Laundering Office On Money Laundering and Financial Crime :

  สำนักงานป้องกันและปราบปรามการฟอกเงิน

-   Risk Management for Financial Institutions โดยสถาบันคีนันแห่งเอเชีย

ประวัติการฝึกอบรม (ต่อ) - Best Practices in Credit Risk Management &
Operational Risk Management

  โดย Price waterhouse Coopers (PwC)

-   การบริหารความเสี่ยงเกี่ยวกับการดำเนินงาน สำหรับหน่วยงานตรวจสอบภายใน

  โดย Price waterhouse Coopers (PwC)

สัดส่วนการถือหุ้น (ร้อยละ) -ไม่มี-

ความสัมพันธ์ทางครอบครัวระหว่างผู้บริหาร -ไม่มี-

ประสบการณ์ทำงานในระยะ 5 ปี ย้อนหลัง

+----------------+---------------------------+------------------------+
| ช่วงเวลา        | ตำแหน่ง                    | ชื่อหน่วยงาน/บริษัท/ประเภท  |
+================+===========================+========================+
| ก.พ. 2556 –    | ผู้ช่วยสายงานควบคุม และ       | บมจ.ธนาคารแลนด์ แอนด์    |
| ปัจจุบัน          |                           | เฮ้าส์                   |
|                | ร                         |                        |
|                | ักษาการผู้อำนวยการฝ่ายตรวจสอบ |                        |
+----------------+---------------------------+------------------------+
| 17 ก.พ. 2555 - | ผู้ช่วยสายงานควบคุม           | บมจ. ธนาคารแลนด์ แอนด์   |
| ปัจจุบัน          |                           | เฮ้าส์                   |
+----------------+---------------------------+------------------------+
| พ.ย. 2553 – 16 | ผู้อำนวยการสำนักอาวุโส        | บมจ. ธนาคารแลนด์ แอนด์   |
| ก.พ. 2555      | สำนักกำกับธนาคาร            | เฮ้าส์                   |
+----------------+---------------------------+------------------------+
| เม.ย. 2545 –   | ผู้จัดการฝ่ายอาวุโส            | ธนาคารนครหลวงไทย จำกัด  |
| ต.ค. 2553      | ฝ่ายกำกับการปฏิบัติงาน         | (มหาชน)                |
+----------------+---------------------------+------------------------+

หน้าที่และความรับผิดชอบงานด้านสอบทานการปฏิบัติตามกฎเกณฑ์ (Compliance)

  - กำกับ ดูแลการปฏิบัติของหน่วยงานต่างๆ ให้มีประสิทธิภาพ ประสิทธิผล
  ตามแนวปฏิบัติของหน่วยงานที่กำกับดูแล สอดคล้องกับ BIS April 2005 และ FATF 40+9
  Recommendations

- พัฒนาระบบบริหารการความเสี่ยงด้านการปฏิบัติตามกฎเกณฑ์

หน้าที่และความรับผิดชอบงานด้านตรวจสอบ

- กำหนดวัตถุประสงค์ เป้าหมาย ขอบเขต ของการตรวจสอบพร้อมทั้งวางแผนการตรวจสอบ

- จัดทำคู่มือการตรวจสอบ

- บริหารงานฝ่ายตรวจสอบและกำกับดูแลการปฏิบัติงานของเจ้าหน้าที่ตรวจสอบ

- สอบทานการอนุมัติแนวทางการตรวจสอบ (Audit Program)
ประเมินความเพียงพอและความมีประสิทธิภาพ

ของระบบการควบคุมภายในขององค์กร เพื่อลดความเสี่ยงและคุณภาพของการปฏิบัติงานตามที่ได้รับ

มอบหมาย

- ประเมินความเชื่อถือได้ และความถูกต้องของข้อมูลทางการเงินและข้อมูลด้านปฏิบัติการ

- พิจารณาาการปฏิบัติงานต่าง ๆ เป็นไปตามนโยบาย เป้าหมาย วัตถุประสงค์ แผนงาน
และระเบียบปฏิบัติ

ขององค์กรและกฎหมายและกฎเกณฑ์ของทางการที่เกี่ยวข้อง

- วางมาตรฐานการปฏิบัติงานและสอบทานว่า ผู้ตรวจสอบได้ปฏิบัติตามมาตรฐานที่วางไว้
รวมทั้งควบคุม

แผนการปฏิบัติงานตรวจสอบ

- เสนอผลการตรวจสอบ ต่อหน่วยงานผู้รับการตรวจ กรรมการผู้จัดการและคณะกรรมการตรวจสอบ

- พัฒนาผู้ตรวจสอบให้มีความรู้ความสามารถ

- จัดให้มีการประเมินผลการปฏิบัติงานของผู้ปฏิบัติงานทุกระดับ

- ให้คำปรึกษา ข้อคิดเห็นและคำแนะนำ แนวทางในการปฏิบัติตามระเบียบ คำสั่ง
และการควบคุมภายใน

- ปฏิบัติงานต่าง ๆ ตามที่ได้รับมอบหมายจากคณะกรรมการตรวจสอบ

จำนวนพนักงานในหน่วยงานตรวจสอบภายใน

- บริษัทมีจำนวนพนักงานของที่ทำงานในหน่วยงานตรวจสอบภายในทั้งสิ้น 12 คน